বিখ্যাত সাহাবী ইবনে মাসউদ বলেন, একবার আমি হযরত নবী করীম (স.)কে জিজ্ঞেস করলাম, কোন কাজটা আল্লাহর কাছে সবচেয়ে প্রিয়? তিনি  বললেন, সঠিক সময়ে নামাজ পড়া। আমি বললাম, তাঁরপর? তিনি বললেন, মা-বাপের সাথে সদ্ব্যবহার। আমি বললাম, তারপর? তিনি বললেন, আল্লাহর পথে সংগ্রাম (বুখারী, মুসলিম, মিশকাত)। সাহাবী আবু উমামাহ বলেন, একজন লোক বললো, হে আল্লাহর রসুল! সন্তানের ওপর পিতা-মাতার অধিকার কি? তিনি (স.) বললেন, তারা দুজন তোমার জান্নাত অথবা তোমার জাহান্নাম (ইবনে মা-জাহ, , মিশকাত)। এক সাহাবী আব্দুল্লাহ ইবনে আওফা বলেন, নবী (স.)-এর যুগে আলক্কামাহ্ নামে এক যুবক ছিল। সে আল্লহর আনুগত্যে নামায ও রোযা এবং দান খয়রাতে খুবই সাধ্যসাধনাকারী ছিল। সে একবার অসুখে পড়ে  এবং তার অসুখটা খুবই বেড়ে যায়, ফলে তার স্ত্রী রাসুলুল্লাহ (স.)-এর কাছে লোক পাঠায় এই খবর দিয়ে যে, আমার স্বামী মরণের পথে। তাই আমি আপনাকে তার অবস্থাটা জানাবার ইচ্ছা পোষণ করছি। অত:পর রাসুলুল্লাহ (স.) আম্মার ও সুহাইব এবং বেলাল (রা.) এই তিনজন সাহাবীকে পাঠালেন এবং তাদেরকে তিনি বললেন, তোমারা তার কাছে যাও এবং কালিমা দ্বারা তাকে তালক্বীন (মনে) করাও। তাই তারা তার কাছে গেলেন এবং তাকে মরণাপন্ন অবস্থার মধ্যে পেলেন। অত:পর তারা তাকে লা-ইলাহা ইল্লাল্লাহু মনে করিয়ে দিতে লাগলেন। কিন্তু তার জিহবা তা বলতে পারছিল না। তাই তারা  রাসুলুল্লাহ (স.)-এর কাছে এই খবর পাঠালেন যে, তার জিহবা কালিমা পড়তে পারছে না। তখন নবী (স.) বললেন তার মা-বাপের মধ্যে কেউ বেঁচে আছে কি? বলা হলো, হে আল্লাহর রসুল! তার বৃদ্ধ মা আছে। অত:পর রসুল (স.) তার কাছে দূত পাঠিয়ে বললেন, তাকে বল, আপনি যদি চলার শক্তি রাখেন রাসুলুল্লাহ (স.) এর কাছে আসার তাহলে আসুন, অন্যথায় আপনি ঘরে থাকুন। রসূল (স.) আপনার কাছে আসবেন, তারপর রাসুলুল্লাহর দূত তার কাছে এসে তাকে রাসুলুল্লাহর কথাটা জানালেন।